CELEX: 32020D1310
Language: hr
Date: 2020-09-21 00:00:00
Title: Provedbena odluka Vijeća (ZVSP) 2020/1310 od 21. rujna 2020. o provedbi Odluke (ZVSP) 2015/1333 o mjerama ograničavanja s obzirom na stanje u Libiji

21.9.2020   
               
               
                  HR
               
               
                  Službeni list Europske unije
               
               
                  LI 305/5
               
            
         PROVEDBENA ODLUKA VIJEĆA (ZVSP) 2020/1310
         od 21. rujna 2020.
         o provedbi Odluke (ZVSP) 2015/1333 o mjerama ograničavanja s obzirom na stanje u Libiji
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 31. stavak 2.,
         uzimajući u obzir Odluku Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (1), a posebno njezin članak 12. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 31. srpnja 2015. donijelo Odluku (ZVSP) 2015/1333.
                  
               
                     (2)
                  
                  
                     Visoki predstavnik Unije za vanjske poslove i sigurnosnu politiku („Visoki predstavnik”) 27. ožujka 2020. dao je u ime Unije izjavu o Libiji u kojoj su sve strane pozvane da poštuju ljudska prava i međunarodno pravo.
                  
               
                     (3)
                  
                  
                     Visoki predstavnik 12. svibnja 2020. dao je izjavu u ime Unije u kojoj je navedeno da je Unija i dalje odlučna u tome da se u potpunosti poštuje UN-ov embargo na oružje u Libiji. Naglašeno je i da se svi napori moraju usmjeriti na osiguravanje potpune i učinkovite provedbe relevantnih rezolucija VSUN-a, među ostalim preko kopnenih i zračnih granica s Libijom.
                  
               
                     (4)
                  
                  
                     Osim toga, u toj izjavi strane se podsjećaju da moraju poštovati međunarodno pravo, uključujući međunarodno humanitarno pravo, i da će oni koji ga krše za to odgovarati.
                  
               
                     (5)
                  
                  
                     Vijeće je i dalje ozbiljno zabrinuto zbog stanja u Libiji, a posebno zbog djela kojima se ugrožava mir, stabilnost ili sigurnost Libije, uključujući kršenja UN-ova embarga na oružje i nezakonite pokušaje krijumčarenja libijske nafte te kršenja ljudskih prava.
                  
               
                     (6)
                  
                  
                     U tom kontekstu i s obzirom na nastavak eskalacije nasilja u Libiji, dvije osobe odgovorne za kršenja ljudskih prava i tri subjekta uključena u kršenje UN-ova embarga na oružje trebalo bi dodati na popis osoba i subjekata koji podliježu mjerama ograničavanja iz priloga II. i IV. Odluci (ZVSP) 2015/1333.
                  
               
                     (7)
                  
                  
                     Priloge II. i IV. Odluci (ZVSP) 2015/1333 trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Prilozi II. i IV. Odluci (ZVSP) 2015/1333 mijenjaju se u skladu s Prilogom ovoj Odluci.
         
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 21. rujna 2020.
            
               
                  Za Vijeće
               
               
                  Predsjednik
               
               J. BORRELL FONTELLES
            
         
         
            (1)  SL L 206, 1.8.2015., str. 34.
         
      
      
         
            PRILOG
            
               1.   
               U Odluci (ZVSP) 2015/1333, u Prilogu II., u dijelu A. (Osobe) dodaju se sljedeći unosi:
               
                            
                        
                        
                           Ime
                        
                        
                           Identifikacijski podaci
                        
                        
                           Razlozi
                        
                        
                           Datum uvrštenja na popis
                        
                     
                           „17.
                        
                        
                           AL-WERFALLI, Mahmoud Mustafa Busayf
                           alternativna imena AL-WARFALLI, Mahmud
                        
                        
                           Datum rođenja: 1978.
                           Mjesto rođenja: pleme Werfalla, zapad Libije ili Elrseefa (Bani Walid)
                           Spol: muški
                        
                        
                           Mahmoud al-Werfalli djeluje kao zapovjednik (poručnik) brigade al-Saiqa sa sjedištem u Benghaziju. U tom je svojstvu al-Werfalli odgovoran za teška kršenja ljudskih prava, uključujući ubojstva i smaknuća, te je izravno ili neizravno sudjelovao u njima.
                           Al-Werfalli povezan je s ubojstvom trideset i triju osoba u razdoblju od lipnja 2016. do srpnja 2017. u nekoliko incidenata, kao i s masovnim pogubljenjem deset osoba 24. siječnja 2018.
                        
                        
                           21.9.2020.
                        
                     
                           18.
                        
                        
                           DIAB, Moussa
                           alternativna imena: DIAB, Mousa
                        
                        
                           Spol: muški
                        
                        
                           Moussa Diab odgovoran je za teška kršenja ljudskih prava, uključujući trgovinu ljudima i otmice, silovanja i ubojstva migranata i izbjeglica te je u njima izravno sudjelovao.
                           Migrante i izbjeglice držao je u zatočeništvu u nezakonitom logoru za zadržavanje u blizini Bani Walida, gdje se s njima postupalo na nehuman i ponižavajući način. Nekoliko migranata i izbjeglica ubijeno je kada su pokušali pobjeći iz kampa za zadržavanje.
                        
                        
                           21.9.2020.”
                        
                     
            
               2.   
               U Odluci (ZVSP) 2015/1333, u Prilogu IV., u dijelu A. (Osobe) dodaju se sljedeći unosi:
               
                            
                        
                        
                           Ime
                        
                        
                           Identifikacijski podaci
                        
                        
                           Razlozi
                        
                        
                           Datum uvrštenja na popis
                        
                     
                           „22.
                        
                        
                           AL-WERFALLI, Mahmoud Mustafa Busayf
                           alternativna imena: AL-WARFALLI, Mahmud
                        
                        
                           Datum rođenja: 1978.
                           Mjesto rođenja: pleme Werfalla, zapad Libije ili Elrseefa (Bani Walid)
                           Spol: muški
                        
                        
                           Mahmoud al-Werfalli djeluje kao zapovjednik (poručnik) brigade al-Saiqa sa sjedištem u Benghaziju. U tom je svojstvu al-Werfalli odgovoran za teška kršenja ljudskih prava, uključujući ubojstva i smaknuća, te je izravno ili neizravno sudjelovao u njima.
                           Al-Werfalli povezan je s ubojstvom trideset i triju osoba u razdoblju od lipnja 2016. do srpnja 2017. u nekoliko incidenata, kao i s masovnim pogubljenjem deset osoba 24. siječnja 2018.
                        
                        
                           21.9.2020.
                        
                     
                           23.
                        
                        
                           DIAB, Moussa
                           alternativna imena: DIAB, Mousa
                        
                        
                           Spol: muški
                        
                        
                           Moussa Diab odgovoran je za teška kršenja ljudskih prava, uključujući trgovinu ljudima i otmice, silovanja i ubojstva migranata i izbjeglica, te je u njima izravno sudjelovao.
                           Migrante i izbjeglice držao je u zatočeništvu u nezakonitom logoru za zadržavanje u blizini Bani Walida, gdje se s njima postupalo na nehuman i ponižavajući način. Nekoliko migranata i izbjeglica ubijeno je kada su pokušali pobjeći iz kampa za zadržavanje.
                        
                        
                           21.9.2020.”
                        
                     
            
               3.   
               U Odluci (ZVSP) 2015/1333, u Prilogu IV., u dijelu B. (Subjekti) dodaju se sljedeći unosi:
               
                            
                        
                        
                           Ime
                        
                        
                           Identifikacijski podaci
                        
                        
                           Razlozi
                        
                        
                           Datum uvrštenja na popis
                        
                     
                           „17.
                        
                        
                           Sigma Airlines
                           alternativno ime: Sigma Aviation; Air Sigma
                        
                        
                           Adresa:
                           
                                       Markov Str. 11
                                    
                                 
                                       050013, Almati, Kazahstan
                                    
                                 Tel.: +77272922305
                           Internetske stranice: https://airsigma.pro/
                           Registrirano pod imenom: Kenesbayev Umirbek Zharmenovich
                        
                        
                           SIGMA Airlines trgovačko je društvo za komercijalni zračni prijevoz tereta koje upravlja zrakoplovima za koje je utvrđeno da su prekršili embargo na oružje u Libiji koji je utvrđen u RVSUN-u 1970 (2011) i prenesen u članak 1. Odluke (ZVSP) 2015/1333.
                           UN je utvrdio da je Sigma Airlines jedan od pružatelja komercijalnog zračnog prijevoza tereta koji ne poštuju UN-ov embargo na prijenos vojnog materijala u Libiju.
                        
                        
                           21.9.2020.
                        
                     
                           18.
                        
                        
                           Avrasya Shipping
                        
                        
                           Adresa:
                           Liman Mh. Gezi Cd. No:22/3 İlkadım, Samsun, Turska
                           Tel.: +90 549 720 1748
                           E-pošta: info@avrasyashipping.com
                           Internetske stranice: http://www.avrasyashipping.com/iletisim
                        
                        
                           Avrasya Shipping trgovačko je društvo za pomorski prijevoz koje upravlja plovilom pod nazivom Cirkin za koje je utvrđeno da je prekršilo embargo na oružje u Libiji koji je utvrđen u RVSUN-u 1970 (2011) i prenesen u članak 1. Odluke (ZVSP) 2015/1333.
                           Cirkin je osobito povezan s prijevozom vojnog materijala u Libiju u svibnju i lipnju 2020.
                        
                        
                           21.9.2020.
                        
                     
                           19.
                        
                        
                           Med Wave Shipping
                        
                        
                           Adresa:
                           
                                       Office 511, 5th Floor, Baraka Building, Dauwar Al-Waha, Jordan;
                                    
                                 
                                       Adel Al-Hojrat building n°3, 1st Floor, opposite Swefieh, Mall-Swefieh PO Box 850880 Amman, 11185 Jordan;
                                    
                                 
                                       Ground Floor, Orient Queen Homes Building, John Kennedy, Ras Beirut, Libanon
                                    
                                 Tel.: +962787064121; +96265865550; +96265868550
                           E-pošta: operation@medwave.co
                        
                        
                           Med Wave Shipping trgovačko je društvo za pomorski prijevoz koje upravlja plovilom pod nazivom Bana za koje je utvrđeno da je prekršilo embargo na oružje u Libiji koji je utvrđen u RVSUN-u 1970 (2011) i prenesen u članak 1. Odluke (ZVSP) 2015/1333.
                           Bana je osobito povezana s prijevozom vojnog materijala u Libiju u siječnju 2020.
                        
                        
                           21.9.2020.”